turjo4nis/wikipedia-bn-dump-20250701 huggingface dataset:
বের্দান নদী

বের্দান (বারাদান অথবা বারাদা) কিংবা প্রাচীন সিডনাস (), দক্ষিণ তুরস্কের মেরসিন প্রদেশের একটি নদী। এই নদীকে মাঝেমধ্যে ঐতিহাসিক শহর তার্সুসের নামেও ডাকা হয়ে থাকে। তার্সুস ঝর্ণা বের্দানে অবস্থিত। অতীতে এই নদীর পানি শহরের মাঝে প্রবাহিত হতো। কিন্তু ষষ্ঠ শতাব্দীর পরে তার্সুসের জলপ্রবাহ অন্যদিকে সরে যায়।

ভূগোল 
এই নদীর জলধারার উৎস তোরোস পর্বতমালায়। এর উপনদীগুলো হলো: কাদনিচিক এবং পামুক্লুক (এর শীর্ষের নাম চেহেন্নেম দেরেসি)। এই নদীর মোট দৈর্ঘ্য  (কাদিনিচিক সহ)। যদিও নদীটি খুব ছোট, নদীটির গড় জলপ্রবাহ হলো , যা পার্শ্ববর্তী সকল নদীর চেয়ে বেশি। নদীর নিষ্কাশন অববাহিকা  স্থান দখল করে। নদীর জল ভূমধ্যসাগরে  অবস্থানে প্রবাহিত হয়। তার্সুসের উত্তরে নদীর উপর একটি ঝর্ণা রয়েছে। বহু পর্যটক বনভোজন ও দর্শনের জন্য এই ঝর্ণার কাছে আসেন।

বাঁধ 
বের্দানে মোট চারটি বাঁধ রয়েছে। এই বাঁধগুলো বন্যা নিয়ন্ত্রণ ও বিদ্যুৎ উৎপাদনের উদ্দেশ্যে ব্যবহার করা হয়। কিন্তু নদীর প্রবাহের শেষের দিকে কৃষিভূমি অবস্থিত, এবং কৃষিকাজের জন্য ব্যবহৃত সারজনিত দূষণের ফলে বাঁধের শেষের প্রান্তের পানি পান করার জন্য ব্যবহৃত হয় না।

কিংবদন্তি 

বের্দান নদী তুরস্কের গরমতম পানির নদী, কিন্তু এর প্রথম প্রান্তের প্রবাহের পানি যা তোরোস পর্বতের সাথে সম্পর্কিত প্রচন্ড ঠান্ডা হয়ে থাকে। 
ইতিহাসের দুই বিখ্যাত ব্যক্তিত্ব এই নদীতে সাঁতার কাটার ফলে স্বাস্থ্য সমস্যায় ভুগেছে। ৩৩৩ খ্রিস্টপূর্ব সালে মহান আলেকজান্ডার এবং ৮৩৩ খ্রিস্টাব্দে খলিফা আল-মামুন দুজন এই নদীতে সাঁতার কাটার পর অসুস্থ হয়ে পড়েন (অবোষ্ণতা বা নিউমোনিয়া?); আল মামুন অসুস্থ হয়ে মৃত্যুবরণ করেন।

ক্লিওপেট্রা এই নদীতে নৌকায় করে প্রথমবার মার্ক অ্যান্টনির সাথে দেখা করেন।

তথ্যসূত্র 

তুরস্কের নদী
তানভীরুল হক থানভি

তানভীরুল হক থানভি ( হলেন একজন পাকিস্তানি রাজনীতিবিদ। তিনি ২০১৪ সালের মে মাসে পাকিস্তানের সিনেটের সদস্য হন। তিনি ইহতিশামুল হক থানভির পুত্র।

শিক্ষা জীবন 
তিনি ১৯৭৮ সালে করাচি বিশ্ববিদ্যালয় থেকে ব্যাচেলর অফ আর্টসে ডিগ্রি অর্জন করেছেন।

রাজনৈতিক জীবন 
২০১২ সালের সেপ্টেম্বরে তিনি মুত্তাহিদা বাইনুল মুসলিমিন ফোরামের সভাপতি নিযুক্ত হন। 

২০১৮ সালের এপ্রিল মাসে সৈয়দ মুস্তাফা কামালের পদত্যাগের পর তিনি সিন্ধু থেকে মুত্তাহিদা কওমি আন্দোলনের প্রার্থী হিসেবে পাকিস্তানের সিনেটে নির্বাচিত হন। তিনি মুশায়েদ হুসাইনের সাথে বৈঠকের পর পাকিস্তান মুসলিম লীগ (এন)-এ যোগ দেন। পরে তিনি ২০২১ সালের মার্চ মাসে পাকিস্তান তেহরিক-ই-ইনসাফে যোগ দেন।

তথ্যসূত্র 
 

দেওবন্দি ব্যক্তি
জন্মের বছর অনুপস্থিত (জীবিত ব্যক্তি)
জীবিত ব্যক্তি
পাকিস্তানি রাজনীতিবিদ
পাকিস্তানের সিনেট সদস্য
পাকিস্তানি রাজনৈতিক ব্যক্তি
১৯৭৮-এ শিক্ষা
পাকিস্তান মুসলিম লীগের (এন) রাজনীতিবিদ
পাকিস্তান তেহরিক-ই-ইনসাফের রাজনীতিবিদ
করাচি বিশ্ববিদ্যালয়ের প্রাক্তন শিক্ষার্থী
মুত্তাহিদা কওমি আন্দোলনের রাজনীতিবিদ
আরশাগুহি তেওটিগ

আরশাগুহি তেওটিগ (, ১৮৭৫–১৯২২) ছিলেন একজন আর্মেনীয় সমাজকর্মী, শিক্ষাবিদ, প্রচারক, লেখক এবং অনুবাদক।

জীবন 

আরশাগুহি তেওটিগ ১৮৭৫ তৎকালীন উসমানীয় সাম্রাজ্যের রাজধানী সালে ইস্তাম্বুলের ওরতাকোয় জেলায় আরশাগুহি সেজভেসিয়ানে জন্মগ্রহণ করেন।  তার বাবা বেদ্রোস সেজভেসিয়ান ছিলেন ইস্তাম্বুলের একটি প্রকাশনা প্রতিষ্ঠানের মালিক।  তিনি ১৮৯৫ সালে সামাথিয়া জেলার নুনিয়ান-ভারদুহিয়ান কলেজে প্রাথমিক শিক্ষা লাভ করেন।  তিনি ইংল্যান্ড ভ্রমণ করেন এবং স্কারবোরোর ওয়েস্টল্যান্ড উচ্চ বিদ্যালয়ে পড়াশোনা করেন।  ওয়েস্টল্যান্ড থেকে স্নাতক হওয়ার পর, তিনি পড়াশোনা চালিয়ে যাওয়ার জন্য ফ্রান্সের রাজধানী প্যারিসে যান। তিনি আর্মেনীয় শব্দ ও অর্থের গবেষক হিসেবে জি লুসিনিয়ার ফরাসি-আর্মেনীয় অভিধানে অবদান রাখেন। ১৮৯৮ সালে তিনি ইস্তানবুলে ফিরে আসেন এবং উস্কুদারে অবস্থিত জেমারান আর্মেনিয়ান কলেজ ও সেমিনারিতে পড়াশোনা চালিয়ে যান। তিনি সংবাদপত্র এবং জার্নাল যেমন, হায়গানুশ মার্কের সাঘিগ (ফুল), মানজুম, সুরহন্তক (মেসেঞ্জার), বাইজান্টিয়াম, জামানাক (সময়) সংবাদপত্রে লেখক হিসেবে তার কর্মজীবন শুরু করেন। তিনি পলিস হাইভার সম্পাদকীয় ম্যাগাজিনেও অংশ নিয়েছিলেন।

১৯০২ সালে তিনি প্রখ্যাত আর্মেনিয়ান লেখক এবং প্রচারক তেওটিগকে বিয়ে করেন। তার স্বামীকে কারাগারে বন্দী করে পরবর্তীতে ডার জোরে পাঠানোর পর আরশাগুহি তেওটিগ গুরুতর অসুস্থ হয়ে পড়েন। পরবর্তীতে আরশাগুহি তেওটিগকে সুইজারল্যান্ডের লোজানে পাঠানো হয় যেখানে তিনি ১৯২২ সাল পর্যন্ত বসবাস করতে সক্ষম হন। বলা হয়েছে যে আর্মেনিয় গণহত্যার কথা উল্লেখ করে তার শেষ কথা ছিল "আমরা সবাই ভুক্তভোগী"। <

কাজ 
আরশাগুহি তেওটিগ আজকানভার হায়োহিয়াতস এঙ্গারুটিউনি নামক একটি আর্মেনিয়ান সংগঠনের অংশ ছিলেন, যারা উসমানীয় সাম্রাজ্যের ভারী আর্মেনিয়ান জনবহুল জেলাজুড়ে আর্মেনিয়ান বালিকা বিদ্যালয়ের নির্মাণ, রক্ষণাবেক্ষণ এবং কার্যক্রমকে সমর্থন করেছিল।  ১৯০৯ সালে সংগঠনটি আদানা গণহত্যার বিষয়ে খবর পায় এবং যে কোন উপায়ে সাহায্য করতে বাধ্য হয়। আরশাগুহি আদানার কাছে গিয়েছিলেন এবং দৃশ্যটি দেখে হতবাক হয়ে গিয়েছিলেন। এরপর তিনি ইস্তাম্বুলে ফিরে আসেন এবং ১৯১০ সালে কাগজ এবং সংক্ষিপ্ত বই আ মান্থ ইন সিলিসিয়া প্রকাশ করেন। এটি আদানার পরিস্থিতির একটি প্রত্যক্ষদর্শীর বিবরণ ছিল। আরশাগুহি তেওটিগ তার স্বামীকে তার অ্যামেনুইন দারেতিয়াউতসি সাময়িক ীয় রচনায় সহায়তা করেছিলেন।

তথ্যসূত্র 
 

১৯২২-এ মৃত্যু
১৮৭৫-এ জন্ম
আর্মেনীয় লেখক
আর্মেনীয় নারীবাদী
সাঈদুর রহমান আজমি নদভি

সাঈদুর রহমান আজমি নদভি (জন্ম ১৪ মে ১৯৩৪) একজন ভারতীয় ইসলামি পণ্ডিত। তিনি দারুল উলুম নাদওয়াতুল উলামার অধ্যক্ষ হিসেবে দায়িত্ব পালন করছেন। তিনি আল বাসুল ইসলামির সম্পাদক।

জীবনী 
তিনি ১৯৩৪ সালের ১৪ মে জন্মগ্রহণ করেন। তিনি খাজা মঈনুদ্দিন চিশতী উর্দু আরবি-ফারসি বিশ্ববিদ্যালয় থেকে সম্মানসূচক ডি. লিট. লাভ করেন।

নদভি আল-বাসুল ইসলামীর প্রধান সম্পাদক। তিনি অল ইন্ডিয়া মুসলিম পার্সোনাল ল বোর্ডের একজন প্রবীণ সদস্য।

২০১৫ সালের ১৫ ফেব্রুয়ারি তাকে নয়াদিল্লির অবজেক্টিভ স্টাডিজ ইনস্টিটিউট কর্তৃক দ্য লাইফটাইম অ্যাওয়ার্ড প্রদান করা হয়।

রচনাবলী 

 ইসলাম আওর মাগরিব

তথ্যসূত্র

উদ্ধৃতি

গ্রন্থপঞ্জি 

দেওবন্দি ব্যক্তি
আল-আজহার বিশ্ববিদ্যালয়ের প্রাক্তন শিক্ষার্থী
দারুল উলুম নদওয়াতুল উলামার প্রাক্তন শিক্ষার্থী
জীবিত ব্যক্তি
১৯৩৪-এ জন্ম
ভারতীয় সুন্নি মুসলিম পণ্ডিত
বেঞ্জামিন উইলিয়াম ওয়াইট

বেঞ্জামিন উইলিয়াম ওয়াইট (; জন্ম: ১০ অক্টোবর ১৯৯৭; বেন ওয়াইট নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনাল এবং ইংল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন।

ইংরেজ ফুটবল ক্লাব সাউদাম্পটনের যুব পর্যায়ের হয়ে খেলার মাধ্যমে ওয়াইট ফুটবল জগতে প্রবেশ করেছেন এবং পরবর্তীকালে ব্রাইটনের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, ব্রাইটনের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ব্রাইটনের হয়ে চার মৌসুমে ৩৬ ম্যাচে অংশগ্রহণ করেছেন। মাঝে তিনি নিউপোর্ট কাউন্টি, পিটারবরো ইউনাইটেড এবং লিডস ইউনাইটেডের হয়ে ধারে খেলেছেন। ২০২১–২২ মৌসুমে, তিনি প্রায় ৫৯ মিলিয়ন ইউরোর বিনিময়ে ব্রাইটন হতে ইংরেজ ক্লাব আর্সেনালে যোগদান করেছেন।

২০২১ সালে, ওয়াইট ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ২ ম্যাচে অংশগ্রহণ করেছেন। তিনি ইংল্যান্ডের হয়ে উয়েফা ইউরো ২০২০-এ অংশগ্রহণ করেছেন, যেখানে তিনি গ্যারেথ সাউথগেটের অধীনে রানার-আপ হয়েছেন।

ব্যক্তিগতভাবে, ওয়াইট বেশ কিছু পুরস্কার জয়লাভ করেছেন, যার মধ্যে ২০১৭–১৮ মৌসুমে নিউপোর্ট কাউন্টির বর্ষসেরা খেলোয়াড় এবং ২০২০–২১ মৌসুমে ব্রাইটনের বর্ষসেরা খেলোয়াড়ের পুরস্কার অন্যতম। দলগতভাবে, ওয়াইট এপর্যন্ত ১টি শিরোপা জয়লাভ করেছেন, যা তিনি লিডস ইউনাইটেডের হয়ে জয়লাভ করেছেন।

প্রারম্ভিক জীবন
বেঞ্জামিন উইলিয়াম ওয়াইট ১৯৯৭ সালের ১০ই অক্টোবর তারিখে ইংল্যান্ডের পুলে জন্মগ্রহণ করেছেন এবং সেখানেই তার শৈশব অতিবাহিত করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 

১৯৯৭-এ জন্ম
জীবিত ব্যক্তি
লিডস ইউনাইটেড ফুটবল ক্লাবের খেলোয়াড়
আর্সেনাল ফুটবল ক্লাবের খেলোয়াড়
ব্রাইটন অ্যান্ড হোভ আলবিয়ন ফুটবল ক্লাবের খেলোয়াড়
পিটারবরো ইউনাইটেড ফুটবল ক্লাবের খেলোয়াড়
ইংরেজ ফুটবলার
ইংল্যান্ডের আন্তর্জাতিক ফুটবলার
উয়েফা ইউরো ২০২০-এর খেলোয়াড়
প্রিমিয়ার লিগের খেলোয়াড়
ইংরেজ ফুটবল লিগের খেলোয়াড়
সাউদাম্পটন ফুটবল ক্লাবের খেলোয়াড়
ফুটবল রক্ষণভাগের খেলোয়াড়
২০২২ ফিফা বিশ্বকাপের খেলোয়াড়
পুরুষ ফুটবল রক্ষণভাগের খেলোয়াড়
নাবিহা বিন মিলাদ

নাবিহা বিন মিলাদ (; ৪ মার্চ ১৯১৯ - ৬ মে ২০০৯) ছিলেন তিউনিসিয়ার স্বাধীনতাবাদী এবং অগ্রগামী নারী অধিকার কর্মী, যিনি ফরাসি উপনিবেশিকতা থেকে নারীর অধিকার এবং তিউনিশিয়ার স্বাধীনতার আদায়ের একজন সাংবাদিক নেতা ছিলেন। তিনি ১৯৫২ থেকে ১৯৬৩ সাল পর্যন্ত তিউনিসিয়ান উইমেন ইউনিয়নের সভাপতির দায়িত্ব পালন এবং তিউনিশিয়ার স্বাধীনতার পক্ষে নিবন্ধ লিখেছিলেন।

প্রাথমিক জীবন
নাবিহা বিন আবদুল্লাহ ১৯১৯ সালের মার্চ মাসে তিউনিসে জন্মগ্রহণ করেন, যা তখন তিউনিসিয়ার ফরাসি সুরক্ষায় বায়া বিনতে মাহজুব এবং ওসমান বিন আবদুল্লাহর অধীনস্থ ছিল। তার বাবা-মা ছিলেন তিউনিসীয় বুর্জোয়াদের অংশ, যাদের পূর্বপুরুষ উনিশ শতকে তিউনিসে বসতি স্থাপন করেছিলেন। তিনি সিদি সাবের প্রাথমিক বিদ্যালয়ে পড়াশোনা করেছিলেন এবং তার শিক্ষক বা আইনজীবী হওয়ার আকাঙ্ক্ষা ছিল, কিন্তু প্রাথমিক বিদ্যালয় থেকে পড়াশোনা শেষ করার পর তার বাবা তাকে আরও পড়াশোনা থেকে নিরুৎসাহিত করেছিলেন। পনেরো বছর বয়সে তিনি ফ্রান্সের শিক্ষিত ডাক্তার ও তিউনিসীয় কমিউনিস্ট আন্দোলনের নেতা আহমেদ বেন মাইল্ডকে বিয়ে করেন। তার স্বামী আধুনিক ছিলেন এবং মাইল্ডকে পর্দা না করে জীবনযাপন করতে উৎসাহিত করেছিলেন, যদিও তার মা জোর দিয়েছিলেন যে তিনি ছোটবেলা থেকেই হিজাব পরুক।

সক্রিয়তা
১৯৩৬ সালে স্বামীর উৎসাহে, মাইল্ড বিচিরা বেন ম্রাদের নেতৃত্বে তিউনিসিয়ার মুসলিম মহিলা ইউনিয়ন (এমডাব্লিউইটি)-এ যোগদান করেন। প্রাথমিকভাবে তা মেয়েদের শিক্ষার সহায়তার জন্য গঠিত হয়েছিল। ১৯৩৮ সালের মধ্যে, তারা ফরাসি উপনিবেশিক সরকারের অবসান কামনা করে রাজনৈতিক বন্দি এবং স্বাধীনতা আন্দোলনে জড়িতদের সহায়তা প্রদানের লক্ষ্য কাজ করেছিল। ১৯৩৮ সালের ৯ এপ্রিলে যখন একটি বিক্ষোভের সময় বিক্ষোভকারীরা আহত হন, তখন ডাঃ মাইল্ড তাদের বাড়িটিকে একটি হাসপাতালে পরিণত করেন এবং নাবিহা তাকে সাহায্য করেন, তারা উপনিবেশিক বাহিনীর দ্বারা আহতদের জন্য নার্সিং সেবা প্রদান করেছিলেন। দ্বিতীয় বিশ্বযুদ্ধের সময়, তিনি তীব্র দুর্ভিক্ষের সময় তাদের একমাত্র কন্যা খাদিজার জন্ম দেন। তিনি এবং তার স্বামী তাদের হালফাউইন পাড়ায় প্রতিবেশীদের বাক্সজাত দুধ সরবরাহ করেছিলেন এবং তিনি একটি স্যুপ রান্নাঘরের আয়োজন করেছিলেন। স্থানীয় ব্যবসায়ীদের সাথে যোগাযোগ ব্যবহার করে, মাইল্ড প্রতিবেশী মহিলাদের স্থানীয় ব্যবসায়ীদের দানকৃত পণ্য থেকে প্রতিদিন দুইশত খাবার তৈরি করা পরিচালনা করে।

মৃত্যু এবং উত্তরাধিকার
মাইল্ড ২০০৯ সালের ৬ মে তিউনিসে মারা যান। ২০১৩ সালে ইলহেম মারজৌকি নারীবাদী বিশ্ববিদ্যালয় () তিউনিসিয়ায় নারীবাদে ঐতিহাসিক নারীদের অবদানের প্রতি সম্মান জানাতে তার স্মরণে একটি শ্রদ্ধা নিবেদন করে।

তথ্যসূত্র

১৯১৯-এ জন্ম
২০০৯-এ মৃত্যু
২০শ শতাব্দীর লেখিকা
তিউনিশীয় নারীবাদী
পারভিন আর্দালান

পারভিন আর্দালান (   ; জন্ম: ১৯৬৭ সালে  তেহরানে)  হচ্ছেন একজন নেতৃস্থানীয় ইরানি নারী অধিকার কর্মী, লেখক এবং সাংবাদিক। তিনি জাতিগত ভাবে ইরানি কুর্দি হলেও, তিনি কুর্দি ভাষায় কথা বলেন না।  তিনি ইরানে লৈঙ্গিক সমতা তথা নারী ও পুরুষের সমান অধিকারের জন্য সংগ্রামের জন্য ২০০৭ সালে সুইডেনের ওলোফ পালমে পুরস্কার লাভ করেন।

কর্মজীবন 
১৯৯০-এর দশকে আরদালান নওশিন আহমাদি খোরাসানির মতো বেশ কয়েকজন উল্লেখযোগ্য নারীদের সঙ্গে নিয়ে, মহিলা সাংস্কৃতিক কেন্দ্র (মারকাজ-ই ফারহাঙ্গি-ইয়ে জানান) প্রতিষ্ঠা করেন। তখন থেকে এই সংগঠনটি ইরানে নারীদের সমস্যা গুলি বিশ্লেষণ এবং নথিভুক্ত করার জন্য একটি কেন্দ্র ছিল।  ২০০৫ সাল থেকে সংস্থাটি নারীদের অধিকার নিয়ে ইরানের প্রথম অনলাইন ম্যাগাজিন জানেস্তান প্রকাশ করে। এই ম্যাগাজিনের সম্পাদক ছিলেন পারভিন আর্দালান। সেন্সরশিপের বিরুদ্ধে তার নিরন্তর সংগ্রামে পত্রিকাটি সর্বদা একটি নতুন নাম নিয়ে ফিরে আসে। পত্রিকাটি বিবাহ, পতিতাবৃত্তি, শিক্ষা, এইডস এবং নারীর প্রতি সহিংসতা নিয়ে কাজ করে। নওশিন আহমাদি খোরাসানির সাথে, আরদালান নিজ দেশ ইরানের প্রথম নারী আইনজীবী মেহরাঙ্গিজ মানুচেরিয়ান সম্পর্কে একটি বই লিখেছেন, যার শিরোনাম ছিল "সেনেটর: দ্য ওয়ার্ক অব সিনেটর মেহরাঙ্গিজ মানুচেরিয়ান ইন স্ট্রাগল ফর লিগ্যাল রাইটস ফর উইমেন"। বইটির জন্য তিনি ২০০৪ সালে লতিফেহ ইয়ারশাতার গ্রন্থ পুরস্কার অর্জন করেছেন।

এক মিলিয়ন স্বাক্ষর অভিযান 
পারভিন আরদালান এক মিলিয়ন স্বাক্ষর অভিযানের অন্যতম প্রতিষ্ঠাতা সদস্য  এটি হচ্ছে মহিলাদের সমান অধিকারের সমর্থনে এক মিলিয়ন বা দশ লক্ষ্য স্বাক্ষর সংগ্রহের প্রচেষ্টা। প্রচারণার অংশ হিসেবে তিনি বেশ কিছু বিক্ষোভে অংশ নিয়েছেন। তবে সহিংসভাবে এসব বিক্ষোভ দমন করার চেষ্টা করা হয়েছে। ২০০৭ সালে নওশিন আহমাদি খোরাসানির সাথে একত্রে নারী অধিকারের জন্য তাদের সংগ্রামের সাথে "জাতীয় নিরাপত্তাকে হুমকি" দেওয়ার অভিযোগে তাকে তিন বছরের কারাদণ্ড দেওয়া হয়। পরে আরও চার জন নারী অধিকার কর্মী একই সাজা পান।

২০১২ সালে সুইডিশ মাইগ্রেশন বোর্ড সিদ্ধান্ত নেন যে আর্দালানকে সুইডেনে স্থায়ী বসবাসের অনুমতি দেওয়া হবে। কারণ তিনি সেই সময়ের ৩ বছর আগে ইরান থেকে স্থানান্তরিত হয়ে সুইডেনে স্থায়ীভাবে বসবাস করছিলেন।

পুরস্কার 
 ওলোফ পালমে পুরস্কার (২০০৭)

তথ্যসূত্র

বহিঃসংযোগ
 ইউটিউবে Olof Palme পুরস্কারের বক্তৃতার ভিডিও
 লিঙ্গ বর্ণবৈষম্যের বিরুদ্ধে, হায়দাহ দারাগাহীর পারভিন আরদালানের সাক্ষাৎকার

তেহরানের ব্যক্তি
ওলফ পালমে পুরস্কার বিজয়ী
জীবিত ব্যক্তি
১৯৬৭-এ জন্ম
ইরানি নারী অধিকার কর্মী
ইরানি ভিন্নমতাবলম্বী
ইরানি সাংবাদিক
উইমেন অন ওয়েব

উইমেন অন ওয়েব (ওয়াও) একটি কানাডীয় অলাভজনক সংগঠন, যা নারীদের স্বাস্থ্য ও জীবন রক্ষার জন্য গর্ভনিরোধ এবং নিরাপদ গর্ভপাতের সেবা পাওয়ার পক্ষে এবং সুবিধা প্রদান সহজতর করে।  যাদের নিরাপদ গর্ভপাত বা গর্ভনিরোধের জন্য সহায়তা প্রয়োজন তাদের অনলাইন পরামর্শ পাবার ব্যবস্থা এই ওয়েবসাইটে রয়েছে।  উইমেন অন ওয়েব ওয়েবসাইটটি ১৬টি ভাষায় উপলব্ধ; ভাষাগুলো হলো: আরবি, ইংরেজি, ফরাসি, জার্মান, জাপানি, কোরীয়, হাঙ্গেরীয়, ইন্দোনেশীয়, ইতালীয়, ফার্সি, পোলিশ, পর্তুগিজ, রুশ, স্পেনীয়, থাই ও তুর্কি। ডঃ রেবেকা গম্পার্টস নামে একজন ওলন্দাজ চিকিৎসক ২০০৫ সালে ওয়েবসাইটটি প্রতিষ্ঠা করেছিলেন। 

গবেষণা  দেখায় যে যদি নিরাপদ গর্ভপাত না পাওয়ায়, নারীরা স্বেচ্ছায় অস্বাস্থ্যকর পরিবেশে অযোগ্য ব্যক্তিদের কাছ থেকে অনিরাপদ গর্ভপাত ঘটায়, যাতে তাদের স্বাস্থ্য এবং জীবনের ঝুঁকি বেড়ে যায়। উইমেন অন ওয়েবের লক্ষ্য হল নিরাপদ গর্ভপাত যত্ন যে সকল নারী এবং গর্ভবতী মহিলারা পান সেই ব্যবস্থা করা এবং তা যেন হয় নিরাপদ, লজ্জামুক্ত এবং কলঙ্কমুক্ত গর্ভপাতের টেলিমেডিসিন সুবিধা প্রদান করা।

গর্ভাবস্থার ৯ম সপ্তাহের আগে বাড়িতে মিফপ্রিস্টোন এবং মিসোপ্রস্টল দিয়ে স্ব-পরিচালিত চিকিৎসায় গর্ভপাত করানো হয়।  ২০০৮ সালের ব্রিটিশ জার্নাল অব অবস্টেট্রিক্স অ্যান্ড গাইনোকোলজি কর্তৃক প্রকাশিত এক গবেষণায় দেখা গেছে যে, নারীরা শারীরিকভাবে দেখা না করেই বাড়িতে মিফপ্রিস্টোন এবং মিসোপ্রস্টল দিয়ে স্ব -পরিচালনায় গর্ভপাত করতে সক্ষম, যদি তাদের সঠিক তথ্য ও নির্দেশনা দেওয়া হয়।

গবেষণা 
গর্ভপাতের ফলাফলের উপর বেশ কয়েকটি বৈজ্ঞানিক গবেষণায় এবং উইমেন অন ওয়েব সেবা ব্যবহার করা মহিলাদের অভিজ্ঞতা প্রমাণ করেছে যে, টেলিমেডিসিনের মাধ্যমে গর্ভপাত নিরাপদ, অত্যন্ত কার্যকর এবং মহিলাদের কাছে গ্রহণযোগ্য।      এটি নিশ্চিত যে, উইমেন অব ওয়েবের সহায়তায় গর্ভপাত করা বিশ্ব স্বাস্থ্য সংস্থা দ্বারা নিরাপদ বলে স্বীকৃত। 

যেসব দেশে গর্ভপাত আইনত সীমাবদ্ধ নয় সেসব দেশের মহিলাদের তথ্যও উইমেন অন ওয়েব গবেষণা করেছে, মহিলাদের নিরাপদ গর্ভপাত পরিষেবা প্রদানের বাধাগুলি তুলে ধরার জন্য। যুক্তরাজ্য, নেদারল্যান্ডস, হাঙ্গেরি এবং মার্কিন যুক্তরাষ্ট্রের মতো দেশগুলির গবেষণায় দেখা গেছে যে, মহিলারা গর্ভপাতের পরিষেবা পেতে বাধার সম্মুখীন হন যখন এই পরিষেবাগুলি কেবল ক্লিনিক বা হাসপাতালেই পাওয়া যায়।

আরও দেখুন 

 উইমেন অন ওয়েভস

তথ্যসূত্র 

 

 WHO প্রকাশনার তালিকা: অনিরাপদ গর্ভপাত

বহিঃসংযোগ 
 উইমেন অন ওয়েবের প্রাতিষ্ঠানিক ওয়েবসাইট

নারীদের ওয়েবসাইট
নেদারল্যান্ডসের গর্ভপাত-অধিকার সংগঠন
নারীবাদী ওয়েবসাইট
হাবিবুর রহমান হাবিব

হাবিবুর রহমান হাবিব (জন্ম: ২৭ নভেম্বর ১৯৭২) বাংলাদেশের সিলেট জেলার একজন রাজনীতিবিদ যিনি সিলেট-৩ আসনের সংসদ সদস্য ছিলেন।

প্রাথমিক জীবন 
হাবিবুর রহমান হাবিব ২৭ নভেম্বর ১৯৭২ সালে সিলেট জেলার দক্ষিণ সুরমা উপজেলার কামালবাজার গ্রামে জন্মগ্রহণ করেন। তিনি কামালবাজারের হাজী রাশিদ আলী উচ্চ বিদ্যালয় থেকে আমি লেখাপড়া করে সিলেট এমসি কলেজ থেকে বিএ পাস করেন।  ১৯৯৫ সালে তিনি যুক্তরাজ্যে প্রবাস জীবন শুরু করেন।

কর্মজীবন 
হাবিবুর রহমান হাবিব প্রবাসী পল্লী গ্রুপ নামের একটি আবাসন কোম্পানির উপব্যবস্থাপনা পরিচালক।

রাজনৈতিক জীবন 
হাবিব ১৯৮৬ সালে অষ্টম শ্রেণিতে পড়ার সময় ছাত্রলীগের রাজনীতির সঙ্গে সম্পৃক্ত হন। দক্ষিণ সুরমা উপজেলা ও এমসি কলেজ ছাত্রলীগের কার্যকরী কমিটির সদস্য হন।

তিনি লন্ডন যুবলীগের ভারপ্রাপ্ত সাধারণ সম্পাদক এবং যুক্তরাজ্য যুবলীগের যুগ্ম সাধারণ সম্পাদক হিসেবে দায়িত্ব পালন করেন। যুক্তরাজ্য আওয়ামী লীগের সদস্য এবং ত্রাণ ও সমাজকল্যাণ সম্পাদক হিসেবে দায়িত্ব পালন করেন হাবিব।

তিনি সিলেট জেলা আওয়ামী লীগের সদস্য।

১১ মার্চ ২০২১ সালে সিলেট-৩ আসনের সংসদ সদস্য মাহমুদ উস সামাদ চৌধুরী মৃত্যুবরণ করলে শূন্য আসনের উপনির্বাচনে ৬ সেপ্টেম্বর ২০২১ সালে তিনি সংসদ সদস্য নির্বাচিত হন। ৫ আগস্ট ২০২৪ সালে গণআন্দোলনের মুখে তৎকালীন শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

তথ্যসূত্র 

জীবিত ব্যক্তি
১৯৭২-এ জন্ম
বাংলাদেশ আওয়ামী লীগের রাজনীতিবিদ
একাদশ জাতীয় সংসদ সদস্য
দ্বাদশ জাতীয় সংসদ সদস্য
সিলেট জেলার রাজনীতিবিদ
মুরারিচাঁদ কলেজের প্রাক্তন শিক্ষার্থী
উইমেড (ওয়েবসাইট)

উইমেড () দক্ষিণ কোরিয়া ভিত্তিক একটি মৌলবাদী নারীবাদী অনলাইন সম্প্রদায়। এটি পুরুষ বিরোধী অনুভূতির জন্য সমালোচিত হয়েছে। এটি দক্ষিণ কোরিয়া ভিত্তিক আরেকটি নারীবাদী অনলাইন সম্প্রদায় মেগালিয়া থেকে বিভক্ত হয়ে তৈরি হয়েছে।

ওভারভিউ 
উইমেড ২২ জানুয়ারি ২০১৬ সালে মেগালিয়া থেকে বিচ্ছিন্ন হয়।  মেগালিয়া সমকামী পুরুষদের বিরুদ্ধে নির্দিষ্ট অশ্লীল ব্যবহারের প্রতি নিষেধাজ্ঞা জারি করার কারণে এটি গঠিত হয়েছিল।  নীতির এই পরিবর্তনের ফলে রূপান্তরিত লিঙ্গ বিরোধী সদস্যদের অভিবাসন ঘটে।

উইমেড চরম অনলাইন ট্রলিংয়ের কারণে বিতর্ক সৃষ্টি করেছে যেমন পশুর অপব্যবহারকে গর্ব করে এমন পোস্ট  এবং রূপান্তরিত লিঙ্গদের প্রতি চরম বিদ্বেষ দেখায়; এই কারণে, উইমেড-কে বলা হয় "কোরীয় ধাঁচের রূপান্তরিত লিঙ্গ বিষয়ে নারীবাদী মতামত "  এটি কোরিয়ান যুদ্ধের প্রবীণদের এবং শ্রমিক অধিকার কর্মীদের উপহাস করার জন্য বেশ কয়েকটি অভিযোগে জড়িয়ে পড়েছিল।  মৃত অভিনেতা কিম জু-হিউককে নিয়ে উপহাস করা বেশ কয়েকটি পোস্ট আরও বিতর্কের সৃষ্টি করেছিল। এই ধরনের ঘটনার পরে, সমালোচকরা উইমেড-কে "একটি ঘৃণ্য ওয়েবসাইট, যা দক্ষিণ কোরীয়দের মধ্যে দ্বন্দ্ব এবং সমাজের বিভাজন বাড়িয়ে তুলছে" বলে অভিহিত করে। 

এর কঠোর অবস্থানটি ওয়েব সাইটের বিভিন্ন স্থানে উপস্থাপন করা হয়। এটি 'থাম্বস-আপ' বোতামে একটি লাল স্বস্তিকা চিহ্ন ব্যবহার করে, যার নিচে '워 념글 추천' লেখা আছে, যার অর্থ 'কোরিয়ান ভাষায় এটি একটি অন্তর্দৃষ্টিপূর্ণ নিবন্ধ হিসেবে প্রস্তাব করুন'। এর ফেভিকন হল একটি ভালভার উপস্থাপনা, এর কেন্দ্রে লাল বিন্দু আছে যা রক্ত এবং আগুন উভয়েরই প্রতিনিধিত্ব করে। এটি কোরীয় সমাজে, বিশেষ করে ইলবেতে কুসংস্কারের প্রতিফলন বলে দাবি করা হয়।

ঘটনা

পুরুষদের লক্ষ্য করে হত্যার দাবি 
২০১৬ সালে, ওয়েবসাইটে একাধিক পোস্ট হাজির হয়েছিল, তারা দাবি করেছিল যে তারা পুরুষদের খুন করেছে, যেমন "আমি গাড়ির অ্যান্টিফ্রিজ তরল মিশ্রিত কফি পুরুষদের খাওয়াই", "আমি একজন মানুষকে জলাশয়ে ঠেলে দিয়ে হত্যা করেছি" এবং "আমি একজন পুরুষ বাচ্চার গর্ভপাত করেছি" ইত্যাদি। "  উলসান মেট্রোপলিটন পুলিশ এজেন্সি এবং গুয়াংজু মেট্রোপলিটন পুলিশ এজেন্সি ২৮ জুলাই ২০১৬ তারিখে পুলিশ প্রতিবেদন পাওয়ার পর তদন্ত শুরু করে। সম্প্রদায়ের বিরুদ্ধে বেশ কয়েকটি 'বন্ধ করার' অনুরোধ করা হয়েছে, কিন্তু দাউম কাকাও অনুরোধগুলি প্রত্যাখ্যান করে বলে যে, "কিছু পোস্ট লুকানো হয়েছে, কিন্তু এটি বন্ধ করার জন্য সম্প্রদায়ে অপর্যাপ্ত অবৈধ কার্যকলাপ রয়েছে"।

আরো দেখুন 

 মেগালিয়া

তথ্যসূত্র

বহিঃসংযোগ 
 উইমেড ওয়েবসাইট  (কোরীয় ভাষায়)

২০১৬-এ প্রতিষ্ঠিত ইন্টারনেট সম্পত্তি
আমূল সংস্কারবাদী নারীবাদ
সাইবার অপরাধ
নারীবাদী ওয়েবসাইট
দক্ষিণ কোরিয়ায় নারীবাদ
দক্ষিণ কোরীয় ওয়েবসাইট
ইন্টারনেট ফোরাম
পুরুষের প্রতি সহিংসতা
বিচিরা বেন ম্রাদ

বিচিরা বেন ম্রাদ (১৯১৩–১৯৯৩; بشيرة بن مراد) ছিলেন একজন তিউনিশিয়ার নারী অধিকার কর্মী। তিনি মুসলিম ইউনিয়ন অব তিউনিসিয়ান উইমেন (ইউএমএফটি) প্রতিষ্ঠা করেন এবং ১৯৩৬ থেকে ১৯৫৬ সাল পর্যন্ত সেখানে সভাপতিত্ব করেন।

জীবনী
তিনি একটি পুরোনো তিউনিসীয় ধর্মীয় পণ্ডিত (ওলামা) পরিবারে জন্মগ্রহণ করেছিলেন, মূলত তারা উসমানীয় ছিল, যা খোদজা আলী আল হানাফি এবং উসমানীয় সেনাবাহিনীর সামরিক ইমাম, যারা ১৫৭৪ সালে লা গুলেতে পঞ্চম চার্লস সেনার বিরুদ্ধে যুদ্ধের জন্য তিউনিসে এসেছিলেন।

বিচিরা বেন ম্রাদ ছিলেন শেখ এল ইসলাম, মোহাম্মদ সালাহ বেন ম্রাদের মেয়ে এবং তিউনিসের মুফতি হমিদা বেন ম্রাদের নাতনী। তার মা সালোহা, আরেক শেখ এল ইসলাম, মাহমুদ বেলখোডজারের মেয়ে।

তার বাবা তাকে এবং তার বোনদের একজন পারিবারিক বন্ধু, শেখ মনাচৌকে পরম্পরাগত শিক্ষা এবং গৃহশিক্ষক হিসেবে নিয়োগ দিয়েছিলেন। তিনি আহমেদ জহরকে বিয়ে করেন।

সক্রিয়তা
দেশের ভয়াবহ পরিস্থিতি নিয়ে জাতীয়তাবাদী নেতাদের মধ্যে আলোচনা শোনার পর, যেখানে মাহমুদ এল মাতেরিও উপস্থিত ছিলেন, বিচিরা বেন ম্রাদ নারীদের জাতীয় আন্দোলনে সক্রিয় হওয়ার জন্য একটি কাঠামো তৈরির ধারণা দিয়েছিলেন।

১৯৩৬ সালে, আলি বেলহোয়ান এবং অন্যান্য কর্মীরা ফ্রান্সে স্থায়ী উত্তর আফ্রিকান শিক্ষার্থীদের জন্য অর্থ সংগ্রহের জন্য ব্যর্থভাবে একটি মেলার আয়োজন করেছিলেন। বেন ম্রাদ তখন নারীদের নিয়ে তা পুনরায় আয়োজন করার সিদ্ধান্ত নেন। তিনি জাতীয়তাবাদী নেতা বেলহোয়ান এবং মঙ্গি স্লিমের চুক্তি পেয়েছিলেন, প্রাথমিকভাবে সংশয়ী নাইমা বেন সালাহ, তেভিদা বেন শেখ (তিউনিসিয়ার প্রথম মহিলা চিকিৎসক), হাজ্জাজি মেয়েরা (যার বাবা একজন মন্ত্রী), হাসিবা ঝিলিব (চেইখ এল মদিনা সাদোক গিলিবের নাতনী) এবং নাবিহা বেন মাইল্ডকে (আহমেদ বেন মাইল্ডের স্ত্রী) নিয়ে একটি আয়োজক কমিটি তৈরি করেছিলেন। তারা দার এল ফৌরাতিতে ৯০০০ জনকে একত্রিত করতে পেরেছিলেন, সেখানে বুর্জোয়া পরিবারের ব্যবসায়ী ছিলেন এবং জাতীয়তাবাদী নেতাদের দেওয়া উল্লেখযোগ্য পরিমাণ অর্থ সংগ্রহ করেছিলেন। এক সপ্তাহ পরে, ১৯৩৬ সালের মে মাসে, তিনি ইউএমএফটি প্রতিষ্ঠা করেন, যা প্রথম তিউনিসিয়ার নারী সংগঠন। তার বাবা ও বোনদের সহযোগিতায়, তিনি তার বাবার সাময়িক পত্রিকা, শামস আল-ইসলাম (ইসলামের সূর্য)-তে অসংখ্য নিবন্ধ প্রকাশ করেছিলেন।

ইউএমএফটি নিও ডেস্টোরের সাথে কাজ করেছিল। ১৯৫১ সাল পর্যন্ত ভিসা না পাওয়া সংগঠন তার আইন প্রতিষ্ঠা করে যার লক্ষ্য নারীদের মধ্যে জ্ঞান গড়ে তোলা, নৈতিকতা ও ধর্মের সীমার মধ্যে তাদের শিক্ষার দিকে পরিচালিত করা এবং তরুণ ও শিশুদের জন্য প্রতিষ্ঠানের প্রচার করা। অফিসের স্থায়ী সদস্যরা হলেন হামিদা জহর (মহাসচিব এবং বিচিরার বোন), তেহিদা বেন শেখ, নাবিহা বেন মাইল্ড, ইসিয়া বেন মাইল্ড (বিচিরার বোন), হাসিবা গিলিব, সৌদ বেন মাহমুদ, নাইমা বেন সালাহ, জলিলা মাজালি, এবং মঙ্গিয়া বেন ইজেদ্দিন। অন্যান্য মহিলারা যারা ইউএমএফটি-তে কর্মী হিসেবে যোগ দেন তারা হলেন মৌফিদা বুরগুইবা, ওয়াসিলা বেন আম্মার, রাধিয়া হাদ্দাদ এবং ফেথিয়া মাজালি।

১৯৫৬ সালে বিলুপ্ত হওয়ার আগ পর্যন্ত বেন ম্যারাড ইউএমএফটির সভাপতি ছিলেন।

শ্রদ্ধা
তার স্মৃতির প্রতি সম্মান জানাতে তার নামে বেশ কয়েকটি রাস্তার নামকরণ করা হয়েছে।

তথ্যসূত্র

১৯১৩-এ জন্ম
১৯৯৩-এ মৃত্যু
তিউনিসীয় নারী
তিউনিশীয় নারীবাদী
যৌন সহিংসতা

যৌন সহিংসতা হল সহিংসতা বা জবরদস্তির মাধ্যমে যে কোনও যৌন কাজ  বা যৌনতা অর্জনের চেষ্টা, যা কোনও ব্যক্তিকে পাচার করার জন্য বা কোনও ব্যক্তির নির্দেশিত যৌনতার বিরুদ্ধে অথবা শিকার হওয়া ব্যাক্তির সাথে সম্পর্ক নির্বিশেষে কাজ করে। এটি শান্তি ও সশস্ত্র সংঘর্ষের পরিস্থিতিতে ঘটে, এটি ব্যাপক ও সবচেয়ে আঘাতমূলক, বিস্তৃত ও সবচেয়ে সাধারণ মানবাধিকার লঙ্ঘনের একটি ঘটনা হিসাবে বিবেচিত হয়।

যৌন সহিংসতা একটি গুরুতর জনস্বাস্থ্য সমস্যা এবং এটি শারীরিক ও মানসিক স্বাস্থ্যের উপর স্বল্প বা দীর্ঘমেয়াদী গভীর প্রভাব ফেলে, যেমন যৌন ও প্রজনন স্বাস্থ্য সমস্যার ঝুঁকি, আত্মহত্যা বা এইচআইভি সংক্রমণের ঝুঁকি। যৌন নিপীড়নের সময় অথবা যৌন হেনস্থার প্রতিক্রিয়ায় অনার কিলিংয়ের ফলে ঘটে যাওয়া হত্যাও যৌন সহিংসতার একটি কারণ। যদিও নারী ও মেয়েরা এই দিক থেকে অসমভাবে ভুক্তভোগি হন, যে কোনো বয়সে যে কারোর প্রতিই যৌন সহিংসতা ঘটতে পারে; এটি একটি সহিংসতার কাজ, যা বাবা -মা, যত্নশীল, পরিচিত ও অপরিচিত ব্যক্তিদের পাশাপাশি অন্তরঙ্গ সঙ্গীর দ্বারা সংঘটিত হতে পারে। এটি খুব কমই আবেগের অপরাধ, এবং এটি বরং একটি আক্রমণাত্মক কাজ, যা প্রায়শই ভিকটিমের উপর ক্ষমতা ও আধিপত্য প্রকাশ করার লক্ষ্য রাখে।

সব ক্ষেত্রেই যৌন সহিংসতা অত্যন্ত কলঙ্কিত ঘটনা, এইভাবে হামলার প্রকাশের মাত্রা অঞ্চলভেদে পরিবর্তিত হয়। সাধারণভাবে, এটি একটি ব্যাপকভাবে কম রিপোর্ট বা নথিভুক্ত করা ঘটনা, এইভাবে উপলব্ধ তথ্য সমস্যাটির প্রকৃত পরিমাণকে অবমূল্যায়ন করে। উপরন্তু, যৌন সহিংসতাও গবেষণার একটি অবহেলিত ক্ষেত্র, সুতরাং এর বিরুদ্ধে একটি সমন্বিত আন্দোলনকে উৎসাহিত করার জন্য বিষয়টিকে গভীরভাবে বোঝা অপরিহার্য। গার্হস্থ্য যৌন সহিংসতা দ্বন্দ্ব-সম্পর্কিত যৌন সহিংসতা থেকে আলাদা।  প্রায়শই, যারা তাদের স্ত্রীকে যৌনকর্মে বাধ্য করে, তারা বিশ্বাস করে যে তাদের কাজগুলি বৈধ কারণ তারা বিবাহিত। দ্বন্দ্বের সময়ে, যৌন সহিংসতা চলমান দায়মুক্তির চক্রে আটকে থাকা যুদ্ধের অনিবার্য প্রতিক্রিয়া হতে পারে।  শত্রুর উপর আক্রমণের একটি ধরন হিসেবে নারী ও পুরুষদের ধর্ষণ প্রায়শই যুদ্ধের পদ্ধতি (যুদ্ধ ধর্ষণ)  হিসেবে ব্যবহৃত হয়। এমনকি আইএইচআরএল, প্রচলিত আইন ও আইএইচএল দ্বারা কঠোরভাবে নিষিদ্ধ করা হলেও, প্রয়োগের প্রক্রিয়াগুলি এখনও বিশ্বের অনেক কোণে ভঙ্গুর বা অস্তিত্বহীন।

তথ্যসূত্র

গ্রন্থপঞ্জি

বহিঃসংযোগ 

Nuremberg Trials Fact Sheet
The Tokyo War Crimes Trial 
 ICRC Resource Center. Sexual violence in armed conflicts: questions and answers 
 Office of the Special Representative of the Secretary General for Sexual Violence in Conflict
 UN Action against Sexual Violence in Conflict Brochure
 Stop Rape Now. UN Action Against Sexual Violence in Conflict
 Reporting and interpreting data on sexual violence from conflict-affected countries
 UN Action against sexual violence in conflict: Progress Report 2010-2011
 Addressing Conflict Related Sexual Violence: An analytical inventory of peacekeeping practice
 Global Solution to Sexual Violence in Conflict, Chatham House, 18 February 2013. Speech of the UN SRSG on Sexual Violence in Conflict, Haja Zainab Hawa Bangura.  
 World Report on Violence and Health
 ICC Elements of Crimes

যৌন অসদাচরণ
লিঙ্গ সম্পর্কিত সহিংসতা
যৌন সহিংসতা
নারীর প্রতি সহিংসতা
পুরুষের প্রতি সহিংসতা
নির্যাতন
যৌন নির্যাতন
ধর্ষণ
জরুরি চিকিৎসা
অপরাধবিজ্ঞান
নারীর প্রতি অপরাধ
যৌন অপরাধ